open-index/open-wikipedia-markdown huggingface dataset:
Wallace'i joon

**Wallace'i joon** on Indo-Malai riikkonna ja Wallacea vaheline mõtteline piir, mis eraldab sealseid loomastikke. Läänes elavad asiaatsed liigid, idas on need päritolult aga segunenud austraalsete liikidega.

1859. aastal mõtestas erinevuse loodusteadlane Alfred Russel Wallace, kuigi nimetuse andis sellele hiljem bioloog Thomas Henry Huxley. Üleminekuvööndi selgelt eristuvat jagunemist nii maismaaimetajate kui lindude puhul märkas Wallace oma reisidel nn Ida-Indiasse.

Piirjoon kulgeb tänastes Indoneesiale kuuluvates vetes, näiteks Kalimantani ja Sulawesi vahelt Makassari väinas. Bali ja Lomboki vahelisest kitsast Lomboki väinast jõuab see India ookeanisse. Biogeograafiliseks kontrastiks piisas sealsest 20–40 km kitsast kuid 250 m sügavast sügavikust Bali merest.

Wallace'i joon on üks paljudest piiridest, mille alates 19. sajandi keskpaigast on tõmmanud loodusteadlased ja bioloogid. Mõtteliste joonte eesmärk on määratleda Malai saarestiku piirangud *[[floora|flora]]le* ja *[[fauna]]le*.

## Vaata ka
*Australaasia riikkond
*Lydekkeri joon
*Weberi joon
Balloonfest '86

**Balloonfest '86** oli 1986. aastal Clevelandis Ohio osariigis (Ameerika Ühendriigid) toimunud festival, mille käigus lasti lendu üle 1,4 miljoni heeliumiga täidetud õhupalli. Maailmarekordi püstitamise korraldas United Way, mis on mittetulunduslikku rahakogumist koondav rahvusvaheline võrgustik.

Üritus, mille eesmärk oli rahaliste vahendite kogumine kahjutu reklaamitrikina, leidis aset 27. septembril umbes kell 13.50. Lahtilastud mitmevärvilised õhupallid triivisid aga tuulega tagasi linna, maandudes nii ümbruskonnas kui ka Erie järves ning Kanada keskprovintsides. Need põhjustasid probleeme liiklusele ja lähedalasuvale lennujaamale Burke Lakefront Airport. Üritus häiris ka Ameerika Ühendriikide rannavalve tööd järvel kahe paadisõitja otsimisel, kes hiljem leiti uppununa. Selle tulemusena esitati korraldajatele ja linnavalitsusele kohtuasjad, milles nõuti miljonite dollarite suurust kahjutasu, kuigi korraldamise kulud ületasid niigi tulusid.

Inimesi ehmatati rohkesti, toimus mitmeid liiklusõnnetusi, viga sai ka hobuseid.

## Järelkaja
Guinnessi rekordite raamat mainis seda ettevõtmist maailmarekordina 1988. aasta väljaandes “kõigi aegade massilisema õhupallide lendulaskmisena”, nende andmeil lasti taevasse 1 429 643 õhupalle. Balloonfesti kajastamine on toimunu tagajärjel muutunud üha negatiivsemaks. Kaasnevalt ei mõõda Guinness World Records enam õhupallide heitmisi.

2018. aastal valmis intsidendist lühidokumentaalfilm “Balloonfest”.

## Vaata ka
*Õhupallid

## Viited
2023. aasta naiste jalgpalli maailmameistrivõistlused

**2023. aasta [[naiste jalgpalli maailmameistrivõistlused]]** on 9. maailmameistrivõistlused naiste jalgpallis. Need toimuvad Austraalias ja Uus-Meremaal 20. juulist 20. augustini.

Esimest korda toimuvad naiste jalgpalli maailmameistrivõistlused kahes riigis.

Maailmameistrivõistlustel osaleb esimest korda 32 naiskonda, mis oli kaheksa võrra rohkem kui eelnenud korral, 2019. aastal.

## Staadionid

## Tulemused

### Alagrupiturniir

### Väljalangemismängud

#### Poolfinaalid

-----------------

#### Kolmanda koha mäng

#### Finaal

## Viited

## Välislingid
* Ametlik koduleht
Mõkola Žõrnov

**Mõkola Žõrnov** (*Микола Миколайович Жирнов*; sündinud 2. mail 1966 Stephanavanis) on Ukraina sõjaväelane. 

## Sõjaväeteenistus
Ta oli esimene 2020. aastal moodustatud Ukraina relvajõudude toetusüksuste väejuhatuse ülem. 

## Auastmed
* 2020 - kindralmajor

## Viited
Adilcevaz

**Adilcevaz** (kurdi Elcewaz, armeenia Արծկէ (*Artskē*)) on linn Türgi idaosas Bitlisi provintsis. Asub Vani järve põhjakaldal. 

2021. aastal oli linna elanike arv 15 193. Elanikud on peamiselt kurdid.

## Välislingid

*https://www.adilcevaz.bel.tr/
Valge maagia

**Valge maagia** on üleloomulike jõudude või maagia kasutamine omakasupüüdmatutel eesmärkidel.  
Valge maagia praktiseerijatele on antud tiitleid nagu ravitsejad, valged nõiad. Paljud neist inimestest väitsid, et neil on võime selliseid asju teha teadmiste või jõu tõttu, mis anti neile edasi pärilike liinide kaudu või mõne sündmuse kaudu hilisemas elus. Valget maagiat praktiseeriti tervendamise, õnnistamise, loitsude, palvete ja laulude kaudu. Valge maagia on pahatahtliku musta maagia heatahtlik vaste.

Robert M. Place esitab oma 2009. aasta raamatus "Maagia ja alkeemia" nii musta kui ka valge maagia laia kaasaegse määratluse, eelistades viidata neile kui "kõrgele maagiale" (valge) ja "madalale maagiale" (must), mis põhineb peamiselt neid rakendava praktiku kavatsustel.  Tema definitsioon väidab, et valge maagia eesmärk on "teha head" või "viia praktiseerija kõrgemasse vaimsesse seisundisse", milleks on valgustumine või teadvuse kõrgeim seisund.  Ta tunnistab siiski, et see laiem määratlus ("kõrge" ja "madal") kannatab eelarvamuste käes, kuna heade kavatsustega rahvamaagiat võidakse pidada "madalaks", samas kui tseremoniaalset maagiat, mis hõlmab kalleid või eksklusiivseid komponente, võib mõni pidada "kõrgeks". maagiaks", olenemata kavatsusest.

Place'i järgi oli kogu eelajalooline šamanistlik maagia valge maagia "aitamine" ja seega moodustab selle maagia põhiolemus kaasaegse valge maagia raamistiku: haiguste või vigastuste ravimine, tuleviku ennustamine või unenägude tõlgendamine, kadunud asjade leidmine, vaimude rahustamine, ilma või saagi kontrollimine ning õnne või heaolu loomine.

## Viited
Menneville (Pas-de-Calais)

**Menneville** (pikardi: *Manneville*) on vald Põhja-Prantsusmaal Pas-de-Calais' departemangus.

Menneville asub u. 19 km Boulogne-sur-Merist kagus, teede D204 ja D215 ristumiskoha ümbruses.

## Huviväärsused

* St. Omeri kirik, pärineb 18. sajandist.
* Keskaegse linnuse jäänused Mont Hulinil, ehitatud 1545. aastal ja purustatud 1678. aastal.

## Vaata ka

* Pas-de-Calais' departemangu haldusüksuste loend

## Viited
Nabringhen

**Nabringhen** (lääneflaami: *Nameringem*) on vald Põhja-Prantsusmaal Pas-de-Calais' departemangus.

Nabringhen asub u. 19 km Boulogne-sur-Merist idas, teede N42, D224 ja D206 ristumiskoha ümbruses.

## Huviväärsused

* St. Marguerite'i kirik, pärineb 16. sajandist.

## Vaata ka

* Pas-de-Calais' departemangu haldusüksuste loend

## Viited
Nesles

**Nesles** on vald Põhja-Prantsusmaal Pas-de-Calais' departemangus.

Nesles asub umbes 19 km Boulogne-sur-Merist lõunas, teede D940 ja D215 ristumiskoha ümbruses. Autoroute A16 läbib valla territooriumi.

## Huviväärsused

* Notre-Dame'i kirik, pärineb 16. sajandist.
* 16. sajandi la Haye' kindlustatud häärber.
* Mont Romain, feodaallinnus vallikraaviga.

## Vaata ka

* Pas-de-Calais' departemangu haldusüksuste loend

## Viited
Heeder

**Heeder** on viljakoristusmasina osa, mis koosneb lõikeaparaadist ja lõigatud vilja edasitoimetavaist seadmeist.

Heedri põhiosad on haspel, eesmised vikatid, külgvikatid ja tallad.

Vilja lõikamine toimub eesmiste ja külgmiste vikatite abil ning lõigatud vili suunatakse haspli abil heedri lauale. Järgnevalt liigutab tigukonveier selle heedri tsentrisse, kust liigub vili edasi viljavõtumasinasse läbi kallaku.

Heedri tallad kinnituvad heedri põhjale ja liiguvad mööda maapinda viljavõtu ajal. Vastavalt maapinna ebatasasusele tallad avanevad või sulguvad, et hoida ühtlast kõrgust viljavõtu ajal.

Heedrit transporditakse selleks ettenähtud käruga. Käru on loodud selleks, et seda saaks vedada ka viljavõtumasin üksikult. Heeder ühendatakse viljavõtumasina kallakuga, ehk kallak sõidetakse heedri ühendus kohta sisse ja tõstetakse kärult maha. Lukustamine toimub läbi heedri kallakus oleva võlli, mille küljes on lukusti (hammas). Kui heeder on käru pealt maha tõstetud tuleb ühendada heedri kardaan, hüdro liides ja pistik heedri kallakuga . 

Kardaan käitab tigukonveieri, eesmised vikatid ja haspli. Läbi hüdrostaatika käitatakse haspli ja heedrilaua liigutamine ja külgmised vikatid. Kogu heedrit juhitakse läbi kombaini ja seda teostab kombainer (juht).

Viljavõtumasina kallakusse on paigaldatud *revers mootor,* et liigutada tigukonveierit ja hasplit vastupäeva, kui on tekkinud ummistus. *Revers* mootori rakendumisel hakkab tigukonveier vedama heedri laual olevat vilja tsentrist kaugemale ja haspel lükkab seda heedri laualt kaugemale.

## Viited
Eesti looduse päev

**Eesti looduse päev** on Eesti looduse väärtustamisele ja tundmisele pühendatud ettevõtmiste kogu, mida korraldatakse augusti keskel alates aastast 2018.

Eesti looduse päeva korraldamise aeg on seotud Eesti esimese looduskaitseala, Vaika linnukaitseala sünnikuupäevaga 14. augustil 1910.

## Vaata ka
*Eesti looduskaitse

## Välislingid
*Eesti looduse päevast keskkonnaameti lehel.
Sinijalg-vöödik

**Sinijalg-vöödik** (*Cortinarius collinitus*) on šampinjonilaadsete seltsi vöödikuliste sugukonda kuuluv liik seeni.

## Välislingid
*
Sven Martinek

**Sven Martinek** (sündinud 18. veebruaril 1964 Magdeburgis Saksamaal) on Saksamaa näitleja. 

Tema kõige tuntum roll on olnud Max Zander telesarjas "Kloun" (1996, 1998–2001, 2005).

Ta on kaasa teinud ka sarjades "Kutsuge Cobra 11", "Tatort", "Mägidoktor" jm.

## Isiklikku
Ta oli aastatel 2003–2011 abielus saksa näitleja Xenia Seebergiga. Neil on poeg Philip-Elias (sündinud 2005).

## Välislingid

* Sven Martinek IMDb-s
Mariona Caldentey

**María Francesca Caldentey Oliver** (tuntud lihtsalt kui **Mariona Caldentey** või **Mariona**; sündinud 19. märtsil 1996 Felanitxis) on Hispaania jalgpallur, kes mängib ründajana Hispaania kõrgliiga klubis Barcelona ja Hispaania naiste jalgpallikoondises.

## Klubikarjäär
Ta alustas klubikarjääri Collerenses.

2014. aasta juulis liitus ta Barcelonaga. Barcelonaga on ta tulnud neli korda Hispaania meistriks ning võitud hooaegadel 2020/21 ja 2022/23 UEFA Naiste Meistrite Liiga.

## Koondisekarjäär
Hispaania jalgpallikoondises tegi Caldentey debüüdi 1. märtsil 2017 mängus Jaapani vastu. Koondisekarjääri esimese värava lõi ta sama aasta 30. juunil sõprusmängus Belgia vastu.

2022. aasta Euroopa meistrivõistluste esimeses alagrupimängus lõi ta penaltist värava Soome vastu.

2023. aasta maailmameistrivõistluste kaheksandikfinaalis lõi ta penaltist värava Hollandi vastu.

Hispaania koondisse kuulus Caldentey ka 2017. aasta Euroopa meistrivõistlustel ja 2019. aasta maailmameistrivõistlustel.

## Saavutused
;Barcelona
*Hispaania kõrgliiga: 2014–15, 2019–20, 2020–21, 2021–22
*UEFA Naiste Meistrite Liiga: 2020–21, 2022–23
*Copa de la Reina de Fútbol: 2017, 2018, 2020, 2021
*Supercopa Femenina: 2019–20, 2021–22
*Copa Catalunya: 2014, 2015, 2016, 2017
Jennifer Hermoso

**Jennifer Hermoso Fuentes** (sündinud 9. mail 1990 Madridis) on Hispaania jalgpallur, kes mängib ründaja või ründava poolkaitsjana Mehhiko kõrgliiga klubis Pachuca ja Hispaania naiste jalgpallikoondises.

## Klubikarjäär
Klubikarjääri alustas ta kodulinnaklubis Madridi Atlético, mille naiskonnas debüteeris 2004. aastal. Madridi Atléticos mängis ta kuni 2010. aastani. Hiljem kuulus ta Madridi Atlético ridadesse veel ka hooajal 2018–2019.

Lisaks Madridi Atléticole on ta mänginud veel Hispaania klubides Rayo Vallecano (2010–2013) ja Barcelona (2013–2017 ja 2019–2022), Rootsi klubis Tyresö FF (2013) ning Mehhiko klubis Pachuca (2022-2023).

Hispaania meistriks on ta tulnud hooajal 2010/11 Rayo Vallecanoga, hooaegadel 2013/14, 2014/15, 2019/20, 2020/21 ja 2021/22 Barcelonaga ning hooajal 2018/19 Madridi Atléticoga. Hooajal 2020/21 võitis ta Barcelonaga lisaks UEFA Naiste Meistrite Liiga.

Hermoso on viiel korral olnud Hispaania kõrgliiga suurim väravalööja – hooaegadel 2015/16 (24 väravat), 2016/17 (35 väravat), 2018/19 (24 väravat), 2019/20 (23 väravat) ja 2020/21 (31 väravat). Hispaania kõrgliigas on ta läbi aegade paremuselt viies väravalööja (177 väravat). Hooajal 2020/21 oli ta Chelsea mängija Fran Kirby kõrval suurim väravalööja ka Meistrite Liigas (mõlemad lõid kuus väravat).

## Koondisekarjäär
Hispaania koondises tegi Hermoso debüüdi 21. juunil 2012 mängus Türgi vastu. Koondisekarjääri esimese värava lõi ta 16. jaanuaril 2013 sõprusmängus Venemaa vastu.

2013. aasta Euroopa meistrivõistluste esimeses alagrupimängus lõi ta värava Inglismaa vastu ja veerandfinaalis Norra vastu.

2019. aasta maailmameistrivõistluste esimeses alagrupimängus lõi ta penaltitest kaks väravat Lõuna-Aafrika Vabariigi vastu ning kaheksandikfinaalis värava hilisema maailmameistri USA vastu.

2023. aasta maailmameistrivõistluste teises alagrupimängus lõi ta kaks väravat Sambia vastu ja kaheksandikfinaalis värava Šveitsi vastu.

Hermoso on Hispaania naiste jalgpallikoondise läbi aegade suurim väravalööja – 2023. aasta seisuga on ta löönud 51 väravat.

## Saavutused
;Rayo Vallecano
*Hispaania kõrgliiga: 2010–11
;Barcelona
*Hispaania kõrgliiga: 2013–14, 2014–15, 2019–20, 2020–21, 2021–22
*UEFA Naiste Meistrite Liiga: 2020–21
*Copa de la Reina de Fútbol: 2014, 2017, 2020, 2021
*Supercopa Femenina: 2019–20, 2021–22
;Madridi Atlético
*Hispaania kõrgliiga: 2018–19
;Paris Saint-Germain
*Coupe de France Féminine: 2017–18
Thomas Kretschmann

**Thomas Kretschmann** (sündinud 8. septembril 1962 Dessaus) on saksa filminäitleja.

Ta on mänginud filmides nagu "King Kong", "Resident Evil: Apocalypse", "Blade II", "Tagaotsitav" ja "Operatsioon    Valküür".

Sarjas on ta teinud ka "Kutsuge Cobra 11" (1997), "24" (2003), "Vaade tulevikku" (2009) ja "Läänemaailm" (2020).

## Välislingid

*  IMDb-s
Aitana Bonmatí

**Aitana Bonmatí Conca** (sündinud 18. jaanuaril 1998 Vilanova i la Geltrús) on Hispaania jalgpallur, kes poolkaitsjana Hispaania kõrgliiga klubis Barcelona ja Hispaania naiste jalgpallikoondises.

## Klubikarjäär
Barcelonaga liitus ta 2012. aastal ja debüteeris ta klubi põhinaiskonnas 2016. aastal.

## Koondisekarjäär
Aastatel 2013–2018 mängis Bonmatí Hispaania noortekoondistes, kellega jõudis mitmel turniiril finaali. Euroopa omavanuste meistriks tuli ta 2015. aastal tuli ta Hispaania kuni 17-aastaste koondisega ja 2017. aastal Hispaania kuni 19-aastaste koondisega. 2018. aasta juunioride maailmameistrivõistlustel kaotas ta Hispaania kuni 20-aastaste koondisega Jaapani eakaaslastele. 

Hispaania naiste jalgpallikoondises tegi Bonmatí debüüdi 2017. aasta novembris. Koondisekarjääri esimese värava lõi ta 9. aprillil 2019 sõprusmängus Inglismaa vastu.

2022. aasta Euroopa meistrivõistluste esimeses alagrupimängus lõi ta värava Soome vastu. Bonmatí valiti neil Euroopa meistrivõistlustel lisaks turniiri sümboolsesse koosseisu.

2023. aasta maailmameistrivõistluste esimeses alagrupimängus lõi ta värava Costa Rica vastu ja kaheksandikfinaalis kaks väravat Šveitsi vastu.

## Saavutused
;Barcelona
*Hispaania kõrgliiga: 2019–20, 2020–21, 2021–22, 2022–23
*UEFA Naiste Meistrite Liiga: 2020–21, 2022–23
*Copa de la Reina: 2017, 2018, 2019–20, 2020–21, 2021–22
*Supercopa de España: 2019–20, 2021–22, 2022–23
*Copa Catalunya: 2016, 2017, 2018, 2019
Salme Adeele Hollas

**Salme Adeele Hollas** (sündinud 9. juunil 2004) on eesti võrkpallur.

Ta on alates 2023. aastast kuulunud Eesti naiste võrkpallikoondisse ning hooajast 2025/26 mänginud USA-s Ameerika Ülikooli võrkpallinaiskonnas.

## Sportlaskarjäär
### Noorteklassid
Noorteklassides esindas Hollas Võru Spordikooli, kus ta treeneriks oli Raivo Jeenas. Võistkonnaga osaleti omavanuste Eesti karika- ja meistrivõistlustel ning on võidetud ka Eesti meistritiitel ja karikas omavanuste seas.

Aastatel 2018–2022 kuulus ta Eesti omavanuste noortekoondisse (sündinud 2004 ja hiljem), kelle peatreeneriks oli Anatoli Kuprijanovits.

### Eesti võrkpallikoondis
Hollas kutsuti esmakordselt Eesti naiste võrkpallikoondisse 2023. aasta kevadel. Ta esindas Eestit samal aastal Euroopa Hõbeliiga alagrupiturniiril ning nimetati koondisse 2023. aasta Euroopa meistrivõistluste finaalturniiril. Koondises on ta mänginud nurgaründaja positsioonil.

### Klubivõrkpall
Salme Adeele Hollas liitus Võru Spordikooli kasvandikuna hooajal 2018/19 Eesti meistriliiga klubiga Barrus/Võru ning esindas klubi viiel järjestikusel hooajal. Naiskonna üheks märkimisväärseimaks saavutuseks sellel perioodil oli 2020/21 aastal Eesti meistrivõistlustel hõbemedalile jõudmine.

## Saavutused
**[[Naiste Balti liiga (võrkpall)|Balti liiga]]**
*2023/24  TÜ/Bigbankiga

**[[Eesti naiste meistrivõistlused võrkpallis|Eesti meistrivõistlused]]**
*2020/21  Barrus/Võruga
*2023/24  TÜ/Bigbankiga

## Tunnustus
***Eesti parim noorvõrkpallur neidudest:** 2023.

## Isiklikku
Tal on neli õde ja üks vend, kes kõik on tegelenud samuti rohkemal või vähemal määral võrkpalliga (Eliise, Anett, Heleene, Greete ja Hendrik Hollas).

## Viited

## Välislingid
*Salme Adeele Hollas Mängija profiil CEV kodulehel
*Salme Adeele Hollas Mängija profiil Siena Kolledži naiste võrkpalli kodulehel
*Salme Adeele Hollas Mängija profiil Ameerika Ülikooli naiste võrkpalli kodulehel
*Salme Adeele Hollas Volleybox
Püramiid-soomussirmik

**Püramiid-soomussirmik** (*Echinoderma*) on šampinjoniliste (*Agaricaceae*) sugukonda, šampinjonilaadsete (*[[Agaricales]]*) seltsi kuuluv liik seeni. Ta on nõrgalt mürgine, süües võib suure tõenäosusega tekitada seedehäireid (toidumürgituse sarnaseid nähte).

## Välislingid
*
Piparriisikas

**Piparriisikas** (*Lactifluus piperatus*) on pilvikuliste sugukonda riisika perekonda kuuluv seeneliik.

Kasvab tammede või sarapuude all. Seene viljaliha ei värvu KOHi toimel kollaseks nagu rohepiimasel riisikal.

## Välislingid
*
Ağrı

**Ağrı** [aarõ] (armeenia Աղրի, kurdi Agirî) on linn Türgis, Ağrı provintsi keskus. Asub riigi idaosas Iraani piiri lähedal, 1640 m kõrgusel merepinnast.

2021. aastal oli elanike arv 120 390. Suurem osa linnaelanikest on kurdid.

1946. aastani oli linna nimi **Karaköse** ja enne seda **Karakilise**.

Linna asutasid 1860. aastatel armeenia kaupmehed. 1895. aastal olid 65% elanikest armeenlased ja 30% kurdid. 1915–1918 armeenlased tapeti või nad põgenesid.

1927–1931 oli linn kurdide tunnustamata Ararati Vabariigi valduses.

Kesklinnast 8 km lõunas asub Ağrı Ahmed-i Hani lennujaam.

Peamine majandusharu on põllumajandus ja toiduainetetööstus.

## Viited

## Välislingid
*Ağrı koduleht
Tom Wlaschiha

**Thomas "Tom" Wlaschiha** (sündinud 20. juunil 1973 Dohnas) on saksa näitleja. 

Ta sai rahvusvaheliselt tuntuks Jaqen H'ghari rolliga telesarjas "Troonide mäng".

## Välislingid
* Tom Wlaschiha IMDb-s
Sündinud 2004

*Siin on loetletud 2004. aastal sündinud inimesi ja loomi*

## Jaanuar
*2. jaanuar – Adriana Vilagoš, Serbia odaviskaja
*10. jaanuar – Kaitlyn Maher, USA laulja
*15. jaanuar – Grace VanderWaal, USA laulja ja laulukirjutaja
*19. jaanuar – Dino Beganovic, Rootsi-Bosnia võidusõitja
*21. jaanuar – Ingrid Alexandra, Norra printsess, kroonprints Haakon Magnuse ja kroonprintsess Mette-Mariti tütar
*26. jaanuar – Tijmen van der Helm, Hollandi võidusõitja
*29. jaanuar – Erriyon Knighton, Ameerika Ühendriikide sprinter

## Veebruar
*3. veebruar – Berit Saar, Eesti kergejõustiklane
*4. veebruar – Paul Aron, Eesti autosportlane
*13. veebruar – Jonny Edgar, Briti võidusõitja
*19. veebruar – Millie Bobby Brown, inglise näitleja
*21. veebruar – Martin Vetkal, eesti jalgpallur
*25. veebruar – Roman Staněk, Tšehhi võidusõitja
*26. veebruar – Hadrien David, Prantsusmaa võidusõitja

## Märts
*13. märts – Coco Gauff, Ameerika Ühendriikide tennisist
*13. märts – Viktor Morozov, Eesti kergejõustiklane
*15. märts – Elisabeth Pihela, Eesti kergejõustiklane
*15. märts – Zsófia Szerafin, Ungari sportlane
*30. märts – Juraj Slafkovský, Slovakkia jäähokimängija

## Aprill
*1. aprill – Anna Maria Millend, Eesti kergejõustiklane
*15. aprill – Andreas Vaher, eesti jalgpallur
*17. aprill – Darla, Tallinna loomaaia emane amuuri leopard

## Mai
*1. mai – Charli D’Amelio, Ameerika Ühendriikide tantsija
*3. mai – Andrey Santos, Brasiilia jalgpallur

## Juuni
*9. juuni – Salme Adeele Hollas, eesti võrkpallur
*18. juuni – Laura-Liis Valdmaa, Eesti ujuja

## Juuli
*13. juuli – Häli Vahula, eesti võrkpallur

## August
*1. august – Nataly Langerbaur, Eesti iluuisutaja
* 1. august – Emmanuel Wanyonyi, Keenia jooksja
*14. august – Niina Petrõkina, Eesti iluuisutaja
*22. august – Liisa-Maria Lusti, Eesti kergejõustiklane
*31. august – Mikałaj Łukašenka, Valgevene diktaatori poeg

## September
*8. september – Lewis Hall, Inglismaa jalgpallur
*15. september – David Popovici, Rumeenia ujuja
*18. september – Nodirbek Abdusattorov, Usbekistani maletaja
*28. september – Isack Hadjar, Prantsuse võidusõitja

## Oktoober
*6. oktoober – Bronny James, USA korvpallur
*9. oktoober – Mariangela Boitšuk, eesti ujuja
* 9. oktoober – Zdeněk Chovanec, Tšehhi-Venezuela võidusõitja
*12. oktoober – Darci Lynne, Ameerika Ühendriikide kõhurääkija
*23. oktoober – Ott Nõmm, eesti jalgpallur

## November
*...

## Detsember
*5. detsember – Jules LeBlanc, ameerika juutuuber
September 2023

**September 2023**, kroonika.

2023. aasta september algas reedel ja lõppes 30 ööpäeva hiljem laupäeval.

## [[6. september]]
*2023. aasta 6. septembri rünnak Kostjantõnivkale

## [[8. september]]
*2023. aasta Marrakechi-Safi maavärin: Marokot tabas kell 23.11 kohaliku aja järgi 7,2-palline maavärin, mille epitsenter asus Atlase mägede populaarsest suusakeskusest Oukaïmedenist umbes 56 kilomeetrit läänes, 18 kilomeetri sügavusel maapinnas. Esialgsetel andmetel on hukkunud üle 1300 ja vigastada saanud ligi 2000 inimest.

## [[10. september]]
* Toimus 19. korvpalli maailmameistrivõistluste finaalmäng.

## [[22. september]]
*2023. aasta raketirünnak Musta mere laevastiku staabile

## [[30. september]]
* Slovakkias toimusid parlamendivalimised.

## Viited
Kiviroosik

**Kiviroosik** (*Cistus*) on õistaimede perekond kuldkanniliste (*Cistaceae*) sugukonnas. Kiviroosikud on kuivadel ja kivistel muldadel kasvavad põõsasjad püsikud, mida leidub kõikjal Vahemere maades Marokost ja Portugalist kuni Lähis-Idani, samuti Kanaari saartel.

Kiviroosiku hübriidid ja sordid on tuntud aiataimed.

Perekonna nimi tuleneb kuldkanni (*Helianthemum*) vanakreekakeelsest nimetusest κίσθος (*kísthos*).

## Kirjeldus
Kiviroosikud on vastakult paiknevate igihaljaste lihtlehtedega, mis on tavaliselt 2–8 cm pikad ja kergelt karedapinnalised. Mõnede liikide, nagu vaigu-kiviroosiku (*C. ladanifer*) lehed on kaetud aromaatse vaigutaolise ainega (*labdanum*).

Viie kroonlehega õied on erksat värvi lumivalgest lillakas- ja tumeroosani. Mõnedel liikidel paikneb iga kroonlehe naastu alusel silmatorkav punane laik.

## Liigid
Perekonnas on järgmised liigid:
**[[Cistus albidus]]* L.
**[[Cistus asper]]* Demoly & R.Mesa
**[[Cistus atlanticus]]* (Humbert & Maire) Demoly
**[[Cistus atriplicifolius]]* Lam.
**[[Cistus calycinus]]* L.
**[[Cistus chinamadensis]]* Bañares & P.Romero
**[[Cistus clusii]]* Dunal
**Cistus creticus* L. – mürri-kiviroosik
**[[Cistus crispus]]* L.
**[[Cistus formosus]]* Curtis
**[[Cistus grancanariae]]* Marrero Rodr., R.S.Almeida & C.Ríos
**[[Cistus halimifolius]]* L.
**[[Cistus heterophyllus]]* Desf.
**[[Cistus horrens]]* Demoly
**[[Cistus inflatus]]* Pourr. ex J.-P.Demoly
**Cistus ladanifer* L. – vaigu-kiviroosik
**[[Cistus lasianthus]]* Lam.
**[[Cistus lasiocalycinus]]* (Boiss. & Reut.) Byng & Christenh.
**[[Cistus laurifolius]]* L.
**[[Cistus libanotis]]* L.
**[[Cistus macrocalycinus]]* (Pau) Byng & Christenh.
**[[Cistus monspeliensis]]* L.
**[[Cistus munbyi]]* Pomel
**[[Cistus ocreatus]]* C.Sm.
**[[Cistus ocymoides]]* Lam.
**[[Cistus osbeckiifolius]]* Webb
**[[Cistus palhinhae]]* N.D.Ingram
**[[Cistus palmensis]]* Bañares & Demoly
**[[Cistus parviflorus]]* Lam.
**[[Cistus populifolius]]* L.
**[[Cistus pouzolzii]]* Delile ex Gren. & Godr.
**Cistus salviifolius* L. – salveilehine kiviroosik
**[[Cistus sintenisii]]* Litard. (syn. *C. albanicus*)
**[[Cistus symphytifolius]]* Lam.
**[[Cistus tauricus]]* C.Presl
**[[Cistus umbellatus]]* L.

## Viited
Häli Vahula

**Häli Vahula** (sündinud 13. juulil 2004 Rakveres) on eesti võrkpallur.

Ta on alates 2021. aastast kuulunud Eesti naiste võrkpallikoondisse ning hooajast 2023/24 esindab TÜ/Bigbanki.

## Sportlaskarjäär
### Noorteklassid
Vahula hakkas võrkpalliga tegelema 11-aastaselt. Noorteklassides esindas ta Rakvere Spordikooli, kus ta treeneriks oli Ellen Aros. Võistkonnaga osaleti omavanuste Eesti karika- ja meistrivõistlustel ning on võidetud mitmeid medaleid.

Aastatel 2018–2022 kuulus ta Eesti omavanuste noortekoondisse (sündinud 2004 ja hiljem), kelle peatreeneriks oli Anatoli Kuprijanovits.

### Eesti võrkpallikoondis
Vahula kutsuti esmakordselt Eesti naiste võrkpallikoondise juurde 2021. aasta kevadel. Ta esindas Eestit 2022. aastal Euroopa Hõbeliigas ning nimetati koondisse 2023. aasta Euroopa meistrivõistluste finaalturniiril.

## Saavutused
**[[Naiste Balti liiga (võrkpall)|Balti liiga]]**
*2023/24  TÜ/Bigbankiga

**[[Eesti naiste meistrivõistlused võrkpallis|Eesti meistrivõistlused]]**
*2021/22  Audentese SG/Noortekoondisega
*2023/24  TÜ/Bigbankiga
*2024/25  TÜ/Bigbankiga

**[[Eesti naiste karikavõistlused võrkpallis|Eesti karikavõistlused]]**
*2020/21  Audentese SG/Noortekoondisega
*2021/22  Audentese SG/Noortekoondisega

**Individuaalsed auhinnad**
*2022 Eesti meistrivõistluste parim sidemängija

## Viited


## Välislingid
*Häli Vahula Mängija profiil CEV kodulehel
*Häli Vahula Volleybox
Tokushima

**Tokushima** (jaapani 徳島) on linn Jaapanis, Tokushima prefektuuri halduskeskus. Asub prefektuuri kirdeosas Yoshino jõe suudmes.

## Viited
Neufchâtel-Hardelot

**Neufchâtel-Hardelot** (lääneflaami: *Nieuwkasteel-Hardelo*) on vald Põhja-Prantsusmaal Pas-de-Calais' departemangus.

Vallas on PGL Traveli hotell Le Pré Catelan.

Neufchâtel-Hardelot on metsadest, golfiväljakutest ja randadest koosnev põllumajandus- ja turismilinn, mis asub umbes 13 km Boulogne-sur-Merist lõunas, teede D940, D308 ja D215 ristumiskoha ümbruses. Autoroute A16 liiklussõlm 27 on valla territooriumil, valla läänepiiri moodustab La Manche.

## Ajalugu

7. sajandi lõpus tunti rohtunud luidete ala 153 m üle merepinna Mont Saint-Frieux' nime all, kuhu rajati küla. Nimest sai hiljem Saint-Férieux.

Neufchâtel on saanud nime linnuse (*Novum Castellum*), täpsemalt Bellefontaine'i lossi järgi, mis jäi liikuva liiva alla. Neufchâteli nime on esmamainitud 1173. aastal ja taas 1199. aastal Sameri hartas.

1900. aastate alguses oli Hardelot ääristatud mere poole jäävate valgete liivaluidetega ja 600 ha metsaga. See meelitas ligi palju hirve-, metssea-, jänese-, küüliku-, nurmkana-, nepi- ja faasanikütte.

1905. aastal ostsid inglasest patroon John Robinson Whitley ja tema prantsuse sõbrad 400 ha maad ning rajasid Hardelot' ettevõtte. Whitley omas Hardelot' lossi juba 1897. aastast ja ta oli üks Le Touquet-Paris-Plage'i edendajatest. Ta soovis arendada Hardelot'd kui uut ja moodsat kuurorti ning maailma spordikeskust.

Alates 1908. aastast ehitas mereäärsete tenniseväljakute ümber 20 uut villat kuulus arhitekt Louis Marie Cordonnier, John Whitley sõber, kes projekteeris need suured ja ainulaadsed villad, mis tänapäeval Hardelot'd iseloomustavad. 1911. aastal laskis lendur Louis Blériot ehitada villa tammi lähedale. Harriet Quimby, esimene naine, kes lendas üle La Manche'i, lendas 16. aprillil 1912 Doverist Hardelot-Plage'i. Umbes sel ajal peeti siin mõned esimesed maapurjetamise võistlused, mis meelitasid randa palju järgijaid.

Teise maailmasõja ajal okupeerisid ja rüüstasid Hardelot'd sakslased ning purustati liitlaste pommirünnakutes 1944. aastal.

Sellest ajast alates on Hardelot-Plage ümber ehitatud. See on endiselt täis arvukalt männimetsa peidetud villasid, mis on sellele nime teinud. See on ka silmapaistev sportimiskoht, kus on kaks golfiväljakut ning tennise- ja ratsaklubid.

## Huviväärsused

* St. Pierre'i kirik, pärineb 16. sajandist
* Laulja Madonna järgi nime saanud maja
* Saint-Augustini kirik Hardelot's
* 13. sajandi linnus
* Kaks iidset häärberit

## Vaata ka

* Pas-de-Calais' departemangu haldusüksuste loend

## Viited
Kārlis Padegs

**Kārlis Padegs** (8. oktoober 1911 Riia – 19. aprill 1940 Riia) oli läti graafik ja maalikunstnik.

Ta kaotas oma isa varases lapsepõlves. Ta põgenes sõja eest koos perega 4-aastaselt Tartusse, kuid naasis pärast Esimest maailmasõda kodulinna Riiga. Padegs õppis aastatel 1928–1934 Läti Kunstiakadeemias. Tema õpetajate hulgas oli Vilhelms Purvītis. Padegs esindas oma aja modernismi. Tema tööde hulgas on näiteks töid, mis kujutavad sõjast tingitud kannatusi ja kaasaegset linnaelu. Padegs tegi ka Knut Hamsuni kirjanduslike tegelaste portreesid. Ta suri 28-aastaselt tuberkuloosi.

Padegsi kunst oli pikka aega avalikkuse eest varjatud, kuid 1981. aastal korraldati tema auks näitus Läti riiklikus kunstimuuseumis. Kunstniku sajanda juubeli auks korraldati seal 2011. aastal kaks Padegsile keskendunud näitust. Ta on maetud Riia metsakalmistule.
59. motoriseeritud jalaväebrigaad

**59. üksik Jakiv Gandzjuki nimeline motoriseeritud jalaväebrigaad** (*59 окрема мотопіхотна бригада імені Якова Гандзюка*) on Ukraina maaväe väeüksus. 

## Ajalugu
2023. aasta kevadel sõdis brigaad Donetski oblastis. 

## Koosseis
*  9. üksik motoriseeritud jalaväepataljon
*  10. üksik motoriseeritud jalaväepataljon
*  11. üksik motoriseeritud jalaväepataljon
* tankikompanii

## Autasud

### Ukraina kangelane
*  2022 - vanemleitnant Dmõtro Dozirtšõi

## Viited
Doğubeyazıt

**Doğubeyazıt** (ka Doğubayazıt, armeenia Պայազատ, kurdi Bazîd) on linn Türgis Ağrı provintsis, Doğubeyazıti ringkonna halduskeskus. Asub riigi idaosas Iraani piiri lähedal, 1625 m kõrgusel merepinnast, 15 km Ararati tipust edelas. 1927–1931 oli linn kurdide tunnustamata Ararati Vabariigi pealinn. 1934. aastani oli linna nimi **Bayazıt**.

2021. aastal oli elanike arv 80 061. Suurem osa linnaelanikest on kurdid.

Ala oli asustatud juba Urartu riigi aegadel. 4. sajandil asus seal Armeenia kuninga Aršak II pealinn Aršakavan. Enne Osmanite riigiga liitmist 1514. aastal oli linn tuntud armeenia nimega **Daruynk‘**. Vene-Türgi sõja ajal 28. augustil 1828 vallutasid linna vene väed, kuid Adrianoopoli rahulepinguga jäi linn Osmanite riigile. Vene sõjavägi vallutas linna ka mais 1854 ja aprillis 1877. Märtsis 1878 sõlmitud San Stefano lepinguga pidi linn Venemaale jääma, kuid mõned kuud hiljem sõlmitud Berliini lepinguga jäi see Türgile. Koos vene vägedega lahkusid linnast ka armeenlastest elanikud, kes asutasid Armeenias Nor Bayazeti linna (tänapäeval Gavar). 1930. aastal linn hävitati pärast Ararati ülestõusu ja ehitati 6 km kaugusel praegusele asukohale uuesti üles. 

Linna lähedal asub Ishak Pasha palee, mis ehitati 1685–1784.

Doğubeyazıt on pärit kurdi filosoof Mahmud Bayazidi.

## Viited

## Välislingid

*Doğubeyazıti koduleht
Pieszkowo

**Pieszkowo** (saksa keeles *Petershagen*) on küla Poolas Warmia-Masuuria vojevoodkonnas Bartoszyce maakonnas Górowo Iławeckie vallas. Pieszkowo asub Górowo Iławeckiest 8 km lõunas, Bartoszycest ligikaudu 20 km läänes ja Olsztynist umbes 49 km põhjas.

Küla on rajatud 1336. aastal.

## Viited
Javier Milei

**Javier Gerardo Milei** (sündinud 22. oktoobril 1970 Buenos Aireses) on Argentina poliitik ja ökonomist, Argentina president alates 10. detsembrist 2023.

Ta esindab Partido Libertario erakonda. 2023. aasta augustis saavutas ta võidu Argentina eelpresidendivalimistel, kus ta võitis 30% häältest, saavutades esikoha. 

2023. aasta 20. novembril toimunud valimiste tulemusel sai temast Argentina president. Ametisse asus ta 10. detsembril. 

Milei on tuntud kui anarhokapitalistliku maailmavaate eestkõneleja. Tema seisukohad on tekitanud mitmeid vastuolusid.

Ta on avalikult abordi vastu, kaasa arvatud vägistamisjuhtumite korral, ning kahtleb koroonavaktsiinide tõhususes. Samuti toetab ta elundikaubandust ning on väljendanud kliimamuutuste osas skeptilist seisukohta. Kombineerituna tema radikaalse konservatiivse majandus- ja sotsiaalpoliitikaga on need seisukohad tekitanud tugevaid vastuolusid ja vastasseisu.

Milei võitu eelvalimistel on nähtud häirivana, kuna tema seisukohad erinevad oluliselt traditsioonilisest poliitilisest maastikust. 

Milei saavutas ülekaaluka võidu 2025. aasta oktoobris toimunud vahevalimistel.

Varem on ta kaalunud judaismi usku pöördumist.

## Poliitilised seisukohad
Javier Milei propageerib Argentina keskpanga likvideerimist, süüdistades seda riigis olevas 133% inflatsioonis. Ta kavatseb vähendada riigi kulutusi, et hakkama saada võlakohustustega ning toetab erastamist nende riigiettevõtete puhul, mis on muutunud kahjumlikuks. Lisaks on tema eesmärk viia Argentina majandus dollaripõhisele süsteemile.

Milei seisab vastu abordile, ent toetab samasooliste ja transsooliste õigusi. Ta on väljendanud kahtlusi vaktsiinide suhtes ning kriitikat haridussüsteemi suhtes, mida ta peab noorte mõtlemise manipuleerimise viisiks.

Lisaks on ta teatanud kavatsusest viia Argentina Iisraeli saatkond üle Tel Avivist Jeruusalemma.

## Viited
Offrethun

**Offrethun** on vald Põhja-Prantsusmaal Pas-de-Calais' departemangus.

Offrethun asub u. 9,7 km Boulogne-sur-Merist kirdes, maantee D241e3 ääres.

## Huviväärsused

* St. Etienne'i kirik, pärineb 19. sajandist.
* 18. sajandi Escault' häärber.
* Vana linnuse jäänused.

## Vaata ka

* Pas-de-Calais' departemangu haldusüksuste loend

## Viited
Outreau

**Outreau** (lääneflaami: *Wabingen*) on vald Põhja-Prantsusmaal Pas-de-Calais' departemangus.

Outreau on suur tööstuslinn ja sadam, mis asub Boulogne-sur-Meri kõrval ja sellest läänes, teede N1, N142 ja D19 ristumiskoha ümbruses. Liane'i jõgi moodustab valla idapiiri Boulogne-sur-Meriga.

## Ajalugu

Linn kannatas tohutult Liitlaste pommirünnakutes Teise maailmasõja ajal.

Outreau on kogu Prantsusmaal kurikuulus *[[Outreau kohtuprotsess]]ide* poolest aastatel 2001–2004.

## Huviväärsused

* St. Wandrille'i kirik, pärineb 19. sajandist.
* 16. sajandi La Tour du Renardi häärber.
* Sõjakalmistu.
* Sõjamälestusmärk, Augustin Lesieux' tehtud.

## Sõpruslinn

* Eppelborn, Saksamaa.

## Vaata ka

* Pas-de-Calais' departemangu haldusüksuste loend

## Viited
Pernes-lès-Boulogne

**Pernes-lès-Boulogne** on vald Põhja-Prantsusmaal Pas-de-Calais' departemangus.

Pernes-lès-Boulogne asub 8 km Boulogne-sur-Merist kirdes, teede D233 ja D233e ristumiskoha ümbruses.

## Huviväärsused

* St. Espriti kirik, pärineb 19. sajandist.
* Kolm 16. sajandi häärberit: Senlecque, Godincthun ja Huplandre.

## Vaata ka

* Pas-de-Calais' departemangu haldusüksuste loend

## Viited
Pittefaux

**Pittefaux** (lääneflaami: *Pitesveld*) on vald Põhja-Prantsusmaal Pas-de-Calais' departemangus.

Pittefaux asub 8 km Boulogne-sur-Meristkirdes, teede D232 ja D242 ristumiskoha ümbruses ning Wimereux' jõe kallastel.

## Huviväärsused

* St. Louis' kirik, pärineb 19. sajandist.
* 17. sajandi Souverain-Moulini loss.
* 14. sajandi linnuse varemed.
* Kaks 17. sajandi häärberit.

## Vaata ka

* Pas-de-Calais' departemangu haldusüksuste loend

## Viited
Ubrzeż

**Ubrzeż** on küla Poolas Väike-Poola vojevoodkonnas Bochnia maakonnas Łapanówi vallas. Ubrzeż asub Bochniast umbes 14 km edelas ja Krakówist ligikaudu 36 km kagus.

## Viited
Zabłotnia

**Zabłotnia** on küla Poolas Masoovia vojevoodkonnas Grodzisk Mazowiecki maakonnas Grodzisk Mazowiecki vallas. Zabłotnia asub Grodzisk Mazowieckist umbes 6 km loodes ja Varssavi kesklinnast ligikaudu 32 km lääneedelas.

## Viited
Munad Benedicti moodi

**Munad Benedicti moodi** (inglise keeles *Eggs Benedict*) on Ameerika Ühendriikdest pärit hommikusöögi- või *[[brunch]]*i-roog. See koosneb kahest poolikust inglise muffinist, millest mõlemal on must peekon, pošeeritud muna ja hollandi kaste. Roog hakkas esmalt levima New Yorgis.

## Vaata ka
* Hommikusöögiroogade loend
* Munaroogade loend
* Isiku järgi nimetatud toitude loend

## Viited

## Välislingid
*“Was He the Eggman?” An account in *The New York Times* about Lemuel Benedict and the efforts of Jack Benedict, the son of Lemuel's first cousin, to promote Lemuel's story. Article includes link to an audio slide show.
*Benedicti moodi munade retsept
Üliväike stsintsillisma

**Üliväike stsintsillisma** (inglise keeles *supraminor scintillisma*) on muusikas kahe heli intervall sagedussuhtega 194481 / 194480 ehk 0,009 tsenti.
Väike harmonisma

**Väike harmonisma** (inglise keeles *lesser harmonisma*) on muusikas kahe heli intervall sagedussuhtega 23232 / 23231 ehk 0,075 tsenti.
Suur harmonisma

**Suur harmonisma** (inglise keeles *greater harmonisma*) on muusikas kahe heli intervall sagedussuhtega 19657 / 19656 ehk 0,088 tsenti.
Lasse-Maja

**Lars Larsson Molin** (ehk **Lasse-Maja**; 5. oktoober 1785, Ramsberg, Rootsi – 4. juuni 1845, Arboga, Rootsi) oli rootsi varas ja memuarist. Ta sai kuulsaks, kuna maskeeris end varguste toimepanemise ajaks naiseks. Maskeeringu järgi pandi talle hüüdnimi Lasse-Maja: kombinatsioon mehenimest Lars ning naisenimest Maja. Lasse-Maja pidas päevikut ning tema memuaarid olid 19. sajandil Rootsis väga populaarsed.

## Vaata ka
* Anna Ekelöf
* Andreas Bruce
* Alfred Oinatski
Gaussi komma

**Gaussi komma** (inglise keeles *Gauss' comma*) ehk **kalisma** (inglise keeles *kalisma*) on muusikas kahe heli intervall sagedussuhtega 9801 / 9800 ehk 0,177 tsenti.
Jakobiinidekomma

**Jakobiinidekomma** (inglise keeles *jacobin comma*) on muusikas kahe heli intervall sagedussuhtega 6656 / 6655 ehk 0,260 tsenti.
Monzo komma

**Monzo komma** (inglise keeles *monzisma*) on muusikas kahe heli intervall sagedussuhtega 450359962737049600 / 450283905890997363 ehk 0,292 tsenti.
Härjapõlvlase komma

**Härjapõlvlase komma** (inglise keeles *leprechaun comma*) on muusikas kahe heli intervall sagedussuhtega 4225 / 4224 ehk 0,410 tsenti.
Kolmekümnendikskisma

**Kolmekümnendikskisma** (inglise keeles *tridecimal schisma*) ehk **sagitaalne skisma** (inglise keeles *sagittal schismina*) on muusikas kahe heli intervall sagedussuhtega 4096 / 4095 ehk 0,423 tsenti.
Breedi komma

**Breedi komma** ehk **breedsma** (inglise keeles *breedsma*) on muusikas kahe heli intervall sagedussuhtega 2401 / 2400 ehk 0,721 tsenti.
Hemigail

**Hemigail** (inglise keeles *hemigail*) on muusikas kahe heli intervall sagedussuhtega 43923 / 43904 ehk 0,749 tsenti.
Wizma

**Wizma** (inglise keeles *wizma*) ehk **ennprod** (inglise keeles *ennprod*) on muusikas kahe heli intervall sagedussuhtega 420175 / 419904 ehk 1,117 tsenti.

1 wizma = 1 Breedi komma + 1 ragisma.
Sinivärvik

**Sinivärvik** (*Stropharia aeruginosa*) on šampinjonilaadsete seltsi värvikuliste sugukonda kuuluv seente liik.

## Välislingid
*
Täpiline värvik

**Täpiline värvik** (*Stropharia hornemannii*) on šampinjonilaadsete seltsi värvikuliste sugukonda kuuluv seente liik.

## Välislingid
*
Millioktav

**Millioktav** (inglise keeles *millioctave*) on muusikas kahe heli intervall sagedussuhtega 1443 / 1442 ehk 1,200 tsenti.
Triafonisma

**Triafonisma** (inglise keeles *triaphonisma*) on muusikas kahe heli intervall sagedussuhtega 1288 / 1287 ehk 1,345 tsenti.
Poolkolmandikkomma

**Poolkolmandikkomma** (inglise keeles *semithirds comma*) on muusikas kahe heli intervall sagedussuhtega 274877906944 / 274658203125 ehk 1,384 tsenti.
Tertsiadee

**Tertsiadee** (inglise keeles *tertiadee*) on muusikas kahe heli intervall sagedussuhtega 703125 / 702464 ehk 1,628 tsenti.

1 tertiadee = 1 skisma - 1 Breedi komma + 1 ragisma
Muinasjutukomma

**Muinasjutukomma** (inglise keeles *fairytale comma*) on muusikas kahe heli intervall sagedussuhtega 1001 / 1000 ehk 1,730 tsenti.
Skisma (muusika)

**Skisma** (inglise keeles *schisma*) ehk **Werckmeisteri aste** (inglise keeles *grad Werckmeister*) on muusikas kahe heli intervall sagedussuhtega 32805 / 32768 ehk 1,954 tsenti.
Vanahiina komma

**Vanahiina komma** (inglise keeles *ancient Chinese tempering*) on muusikas kahe heli intervall sagedussuhtega 750 / 749 ehk 2,310 tsenti.
Horwelli komma

**Horwelli komma** (inglise keeles *horwell comma*, * tertiapont*) on muusikas kahe heli intervall sagedussuhtega 65625 / 65536 ehk 2,349 tsenti.

1 Horwell comma = 1 skisma + 1 ragisma.
Parizeki komma

**Parizeki komma** (inglise keeles *Parizek comma*) ehk **petrma** (inglise keeles *petrma*) on muusikas kahe heli intervall sagedussuhtega 2200 / 2197 ehk 2,362 tsenti.
19vjo komma

**19vjo komma** (inglise keeles *19-tone comma*) on muusikas kahe heli intervall sagedussuhtega 19073486328125 / 19042491875328 ehk 2,816 tsenti.

19vjo komma on intervall, mis eristab üheksateistkümmet puhast väikest tertsi (6 / 5) viiest oktavist: 25/(6/5)19.

19vjo komma tempereerimine on vajalik võrdtempereeritud 19-helisüsteemi (19vjo) ning selle kordsete nagu näiteks 38vjo, 57vjo,  76vjo, 114vjo, 152vjo, 171vjo, 190vjo ja 228vjo saamiseks.
Limiit-11 skisma

**Limiit-11 skisma** (inglise keeles *undecimal schisma*) on muusikas kahe heli intervall sagedussuhtega 4000 / 3993 ehk 3,032 tsenti.
Višnu komma

**Višnu komma** (inglise keeles *Vishnu comma*) on muusikas kahe heli intervall sagedussuhtega 6115295232 / 6103515625 ehk 3,338 tsenti.
Mercatori komma

**Mercatori komma** (inglise keeles *Mercator's comma*) on muusikas kahe heli intervall sagedussuhtega 19383245667680019896796723 / 19342813113834066795298816 ehk 3,615 tsenti.
Freivaldi komma

**Freivaldi komma** (inglise keeles *Freivald comma*) on muusikas kahe heli intervall sagedussuhtega 29360128 / 29296875 ehk 3,734 tsenti.
Limiit-7 skisma

**Limiit-7 skisma** (inglise keeles *limiit-7 skisma*) ehk **beeta 2** (inglise keeles *beta 2*) on muusikas kahe heli intervall sagedussuhtega 33554432 / 33480783 ehk 3,804 tsenti.
Werckmeisteri limiit-11 seitsmeastmeline skisma

**Werckmeisteri limiit-11 seitsmeastmeline skisma** (inglise keeles *Werckmeister's undecimal septenarian schisma*) on muusikas kahe heli intervall sagedussuhtega 441 / 440 ehk 3,930 tsenti.
Hugo Toom

**Hugo Toom** (sündinud 25. oktoober 2002 Tallinnas) on Eesti korvpallur.

## Klubikarjäär
Hugo Toom alustas korvpalli mängimist Nõmme Spordikoolis, seejärel mängis Kesklinna KK/Viimsi KK koosseisus Eesti noortesarjades. 

Aastatel 2017–2019 mängis Toom lisaks noortevõistkonnale ka klubis KK Viimsi/Noto, osaledes meeste I liigas. Hooajal 2019/2020 mängis ta G4S noorteliiga võistkonnas (I liiga). Järgmistel hooaegadel (2020/2021 ja 2021/2022) võistles ta korvpalliklubi Pärnu Sadama võistkonnas Eesti Meistriliigas ja Eesti-Läti Korvpalliliigas. 

2020/2021 hooajal nimetati ta Paf Korvpalli Meistriliiga parimaks noormängijaks. Hooaeg 2021/2022, kui Pärnu Sadama meeskond tuli esimest korda Eesti meistriks, jäi tal vigastuse tõttu vahele. 

23. juunil 2022 sõlmis Toom BC Kalev/Cramoga kaheaastase lepingu ning tuli 2022/2023 hooajal meeskonna koosseisus Eesti meistriks. 
Meistriliiga mängudes olid tema näitajad kokku 9 mängu, keskmiselt 10,7 punkti, 2,5 lauapalli, 1,1 resultatiivset söötu, 1,1 vaheltlõiget mängus.
Toom mängis samal hooajal võistkonnaga ka FIBA Europe Cupi sarjas, kus tema näitajad olid keskmiselt 7,3 punkti, 2,9 lauapalli ja 0,7 resultatiivset söötu mängus.

## Koondisemängud
Toom on mänginud Eesti noortekoondistes U16, U18 ja U20 vanuseklassis.

Hugo Toom debüteeris Eesti rahvuskoondises 2. juulil 2021 sõpruskohtumises Islandi vastu, mis võideti 91:79. Parim mäng koondises oli tal MM-valikmängus Sloveenia vastu 24. veebruaril 2023 (79:78), kus tema panus oli 15 punkti ja 4 lauapalli.

## Muud
Hugo Toom on mainitud eesti artisti Triibupasta laulus  .

## Viited

## Välislingid
*Hugo Toom. Basketball Player - Proballers.
*Hugo Toom. fiba.basketball/europecup.
*Pärnu Sadam liitis endaga veel ühe U18 koondise liidri. sport.delfi.ee, 22. juuli 2020.
*Pärnu Sadama hoog rauges kolmandal veerandajal. sport.delfi.ee, 17. mai 2021.
*Kalev/Cramo esimene täiendus tuleb uue peatreeneri endisest koduklubist. sport.delfi.ee, 23. juuni 2022.
*Korvpallur Hugo Toom: tahan iga päev paremaks saada! sportland.ee, 27. aprill 2023.
Quesques

**Quesques** (lääneflaami: *Kesseke*) on vald Põhja-Prantsusmaal Pas-de-Calais' departemangus.

Quesques asub 19 km Boulogne-sur-Merist idas, teede D254 ja D204 ristumiskoha ümbruses.

## Huviväärsused

* St. Ursmeri kirik, pärineb 19. sajandist.
* Vana lossi varemed.
* Vesiveski ja kantsel 18. sajandist.

## Vaata ka

* Pas-de-Calais' departemangu haldusüksuste loend

## Viited
Questrecques

**Questrecques** on vald Põhja-Prantsusmaal Pas-de-Calais' departemangus.

Questrecques asub 11 km Boulogne-sur-Merist kagus, teede D238 ja D239 ristumiskoha ümbruses, Liane'i jõe kallastel.

## Huviväärsused

* St. Martini kirik, pärineb 15. sajandist.
* Häärberid ja talumajad, mis pärinevad 16. sajandist.

## Vaata ka

* Pas-de-Calais' departemangu haldusüksuste loend

## Viited
Rety

**Rety** (lääneflaami: *Reetseke*) on vald Põhja-Prantsusmaal Pas-de-Calais' departemangus.

Rety on põllumajandus- ja kergetööstusküla, mis koosneb 15 asundusest ja Rety'st endast. See asub u. 14 km Boulogne-sur-Merist kirdes, teede D232, D243 ja D127 ristumiskoha ümbruses, Slacki jõe kallastel.

## Huviväärsused

* St. Martini kirik, pärineb 15. sajandist.
* 19. sajandi Austruy' loss.
* Vana linnuse jäljed.

## Vaata ka

* Pas-de-Calais' departemangu haldusüksuste loend

## Viited
Rinxent

**Rinxent** (lääneflaami: *Erningsem*) on vald Põhja-Prantsusmaal Pas-de-Calais' departemangus.

Rinxent on põllumajandus- ja kergetööstuslinn, mis asub u. 14 km Boulogne-sur-Merist kirdes, maantee D191 ääres.

## Huviväärsused

* Kaks kirikut, mõlemad pärinevad 19. sajandist.
* 19. sajandi loss.
* Vana linnuse jäljed.
* Vallas kaevandatud marmorile pühendatud muuseum.

## Vaata ka

* Pas-de-Calais' departemangu haldusüksuste loend

## Viited
Ida Vitale

**Ida Vitale** (sündinud 2. novembril 1923 Montevideos) on uruguay luuletaja, tõlkija, esseist, õppejõud ja kirjanduskriitik.

## Viited
Opacz

**Opacz** on küla Poolas Masoovia vojevoodkonnas Piaseczno maakonnas Konstancin-Jeziorna vallas. Opacz asub Konstancin-Jeziornast 3,5 km idakirdes, Piasecznost umbes 10 km idas ja Varssavi kesklinnast ligikaudu 18 km lõunakagus.

## Viited
Cuthberti komma

**Cuthberti komma** (inglise keeles *Cuthbert comma*) on muusikas kahe heli intervall sagedussuhtega 847 / 845 ehk 4,093 tsenti.
Limiit-11 kleisma

**Limiit-11 kleisma** (inglise keeles *undecimal kleisma*, *Keemun comma*) on muusikas kahe heli intervall sagedussuhtega 385 / 384 ehk 4,503 tsenti.
Dudoni komma

**Dudoni komma** (inglise keeles *Dudon comma*) on muusikas kahe heli intervall sagedussuhtega 361 / 360 ehk 4,802 tsenti.
Gornitsa

**Gornitsa** (vana-idaslaavi sõnast горьньon) vene kultuuris talumaja suurim, mõnikord valgekslubjatud tuba, mida kasutati ka külalistetoana.  

Vene arhitektuuris on gornitsa traditsiooniline eluruum või soe tuba vene talumajas (izbas). See oli perekonna peamine eluruum, mida kasutati elamiseks, söömiseks, töötamiseks ja külaliste vastuvõtmiseks. Gornitsa oli tavaliselt kõige paremini sisustatud ja soojem ruum. Ahi oli sageli gornitsas ja toimis nii kütteallika kui ka toidu valmistamise kohana. Mööbel oli lihtne, kuid funktsionaalne: pingid, laud ning kindlasti ikooninurk. Aknad olid väiksed ja kuni 18. sajandini klaasideta.  

Aja jooksul hakkas, eriti linnades ja jõukamate inimeste kodudes, gornitsa tähistama ka nö naistetuba või privaatset eluruumi, kus pere naised tegelesid käsitöö, palvetamise ja kodutöödega.

## Allikad

* Brumfield, William Craft. *A History of Russian Architecture.* Cambridge University Press, 1993.
* Rappaport, Helen. *Encyclopedia of Russia.* Facts On File, 2004.
* Boym, Svetlana. *Common Places: Mythologies of Everyday Life in Russia.* Harvard University Press, 1994.
* Ivanova, T. A. *Russkaya narodnaya arhitektura (Русская народная архитектура).* Nauka, 1984.
* Fedotov, G. P. *The Russian Religious Mind.* Harvard University Press, 1946.
Habdzin

**Habdzin** on küla Poolas Masoovia vojevoodkonnas Piaseczno maakonnas Konstancin-Jeziorna vallas. Habdzin asub Konstancin-Jeziornast 3 km ja Piasecznost 9 km idas ning Varssavi kesklinnast ligi 18 km lõunakagus.

## Viited
Parakleisma

**Parakleisma** on muusikas kahe heli intervall sagedussuhtega 1224440064 / 1220703125 ehk 5,292 tsenti.
Porwelli komma

**Porwelli komma** (inglise keeles *porwell comma*) ehk **hewuermity** on muusikas kahe heli intervall sagedussuhtega 6144 / 6125 ehk 5,362 tsenti.

1 Porwelli komma = 1 limiit-7 kleisma - 1 tertiapont
Garibaldi komma

**Garibaldi komma** (inglise keeles *Garibaldi comma*) ehk **beeta 5** (inglise keeles *beta 5*) ehk **hemifamity** on muusikas kahe heli intervall sagedussuhtega 5120 / 5103 ehk 5,758 tsenti.

1 Garibaldi komma = 1 limiit-7 kleisma - 1 skisma
Limiit-17 väikse sekundi komma

**Limiit-17 väikse sekundi komma** (inglise keeles *septendecimal minor second comma*) on muusikas kahe heli intervall sagedussuhtega 289 / 288 ehk 6,001 tsenti.
Keskmise sekundi komma

**Keskmise sekundi komma** (inglise keeles *middle second comma*) on muusikas kahe heli intervall sagedussuhtega 3136 / 3125 ehk 6,083 tsenti.
Amity komma

**Amity komma** (inglise keeles *amity comma*) on muusikas kahe heli intervall sagedussuhtega 1600000 / 1594323 ehk 6,154 tsenti.

1 amity comma = kleisma - 1 skisma
Parafi

**Parafi** (inglise keeles *parafi*, *hemimage*) on muusikas kahe heli intervall sagedussuhtega 10976 / 10935 ehk 6,479 tsenti.

1 parafi = 1 limiit-7 kleisma - 1 skisma + 1 breedsma